باݣا
{{مقال_مهضور|Baga_article.ogg|11 مارس 2021}}
{{معلومات شخص}}
'''باݣا''' ؤلا '''باݣاس''' هو ل[[ماليك]] لّول ف تّاريخ لّي معروف بلي حكم مملكة [[موريطانية]] (سمية لقديمة د [[لمغريب]]) مامعروفش بزاف على حياتو من غير كونو عاون لماليك د [[نوميديا]] [[ماسينيسا|ماسينسا]] ف [[لحرب لبونيقية تانية]]. ؤ لعاصيمة ديالو كانت واقيلا ف [[شالة]] ([[الرباط]] دابا) ؤلا ف [[تامودا]] حدا [[تطوان]].<ref name="amadal">{{مرجع ويب
|language=لعربية
|url=https://amadalamazigh.press.ma/%D9%85%D8%AF%D9%8A%D9%86%D8%A9-%D8%AA%D9%85%D9%88%D8%AF%D8%A9-%D9%82%D8%B1%D8%A8-%D8%AA%D8%B7%D9%88%D8%A7%D9%86-%D8%B9%D8%A7%D8%B5%D9%85%D8%A9-%D8%A7%D9%84%D9%85%D9%84%D9%83-%D8%A7%D9%84%D8%A3%D9%85/
|title=لعاصيمة د لماليك باݣا
|archive-url=https://web.archive.org/web/20210924070026/https://amadalamazigh.press.ma/%D9%85%D8%AF%D9%8A%D9%86%D8%A9-%D8%AA%D9%85%D9%88%D8%AF%D8%A9-%D9%82%D8%B1%D8%A8-%D8%AA%D8%B7%D9%88%D8%A7%D9%86-%D8%B9%D8%A7%D8%B5%D9%85%D8%A9-%D8%A7%D9%84%D9%85%D9%84%D9%83-%D8%A7%D9%84%D8%A3%D9%85/
|archive-date=2021-09-24
|accessdate=2020-12-18
|url-status=live
}}</ref>

== لمعنى ديال سميتو ==

سّمية د باݣا واقيلا عندها علاقة معا أبݣي ⴰⴱⴻⴳⴳⵉ لّي هيّا سمية معروفة عند [[توارݣ]]، ؤ كتشير لواحد لحيوان كيشبه ل ل[[كلب]] كيعيش ف صّحرا (ب [[لعربية]] ابن آوى).

== شنو كنعرفو عليه ==

باݣا ماشي هوّا أول ماليك ديال موريطانية، ولاكين هوّا أول ماليك دكرو تّاريخ، ب تّحديد عند لمؤرخ [[رومان]]ي [[تيتوس ليويوس]]، ف كتابو [[تاريخ د روما (تيتوس ليويوس)|تّاريخ د روما]]:<ref name="titus">{{Cite book
|title=Ab Urbe Condita Libri [تّاريخ د روما]
|author=تيتوس ليويوس
|language=لاتينية
}}</ref>

<blockquote>باݣا كان ف هاد لوقت ماليك ديال لمور<br>Baga ea tempestate rex Maurorum erat
<br>''تيتوس ليويوس، تّاريخ د روما، لجزء 29 فقرة 30''</blockquote>

باݣا كان طرف من سلالة مورية قديمة لّي غالبا بدات من لقرن 4 ؤلا 5 قبل لميلاد، ؤ ستامرات حتال 33 قبل لميلاد فاش مات لماليك [[بوكوس التاني|بوكوس تاني]] بلا مايخلي شي حد يخلفو.
ف 206 ق.م. باݣا عاون [[ماسينيسا]] لّي كان ديك سّاع أمير ديال مملكة [[ماسيليين|ماسيليا]] (نوميديا شّرقية)، ؤ كان راجع من [[إيبيريا]] باش ياخد لحق ديالو ف لحكم، من بعد ما مات بّاه لماليك [[ݣايا (ماليك)|ݣايا]]، ؤ زرب عليه ولد عمو [[لاكومازيس]]. حيت ماسينيسا كان خاصو يسافر وسط لمملكة د [[ماسيسيليين|ماسيسيليا]] ديال [[سيفاكس]]، لّي كان لعدو ديالو، باݣا عطاه 4000 فارس موري كا حراس شخصيين. ملي ماسينيسا وصل ل لهدف ديالو، ݣال ل دوك لفرسان باش يرجعو ل بلادهم، وخا كانو عندو غير 500 فارس نوميدي.

هاد رّواية كتبين أن باݣا كان ماليك عندو حكم فعلي ؤ سلطة كبيرة علا مساحة د لأرض مابيهاش، غالبا من [[لموحيط لأطلاسي|لمحيط لأطلسي]] تال واد [[مولوكا]] لّي أغلبية د لمؤرخين متافقين أنه [[واد ملوية]] ف [[لمغريب]]، مي لحدود لجنوبية ديالو مامعروفاش مزيان. لقبايل ديال [[أطولول|لأطولول]] لّي هيّا قبايل [[ݣيتول|جيتولية]]، كانت واقيلا ديجا ف لجنوب ديال مملكة موريطانية، ؤ كانت كتحد من سّلطة ديالو ف دوك لمناطق. من أهم لمدون لّي كانو تحت سّلطة ديالو، كاين [[ليكسوس]]، [[طانجا|طنجة]]، [[وليلي (مدينة قديمة)|وليلي]]، [[تامودا]]، ؤ [[سلا]].

ف [[إيپيݣرافيا|نّقيشات]] لّي تلقاو ل حد سّاعة سّمية ديال باݣا كتّكتب عادة ب هاد شّكل BGY.<ref name="encyc">{{مرجع ويب
|url=https://journals.openedition.org/encyclopedieberbere/1250
|language=لفرانساوية
|title=Encyclopédie Berbère, Baga [لموسوعة لأمازيغية، باݣا]
|archive-url=https://web.archive.org/web/20221221103810/https://journals.openedition.org/encyclopedieberbere/1250
|archive-date=2022-12-21
|accessdate=2021-03-08
|url-status=live
}}</ref>

{{صندوقة د لخلافة|title=[[موريطانية|مملكة موريطانية]] - فترة د لحكم|before=مامعروفش|after=[[بوكوس اللول]]|years=جوايه 225 ق.م}}

== مصادر ==
{{عيون}}
{{مملكة موريطانية}}
{{ضبط مخازني}}

[[تصنيف:ناس حكمو لمغريب]]
[[تصنيف:لمغريب لقديم]]
[[تصنيف:ملوك د موريطانية]]
[[تصنيف:ناس حكمو جزء من لمغريب]]
[[تصنيف:مقالات فيها مصدر و 3000 بايت]]
[[تصنيف:ستيتناء من طاݣ ناقصين تصاور]]
باݣا ؤلا باݣاس هو لماليك لّول ف تّاريخ لّي معروف بلي حكم مملكة موريطانية (سمية لقديمة د لمغريب) مامعروفش بزاف على حياتو من غير كونو عاون لماليك د نوميديا ماسينسا ف لحرب لبونيقية تانية. ؤ لعاصيمة ديالو كانت واقيلا ف شالة (الرباط دابا) ؤلا ف تامودا حدا تطوان.

 لمعنى ديال سميتو 

سّمية د باݣا واقيلا عندها علاقة معا أبݣي ⴰⴱⴻⴳⴳⵉ لّي هيّا سمية معروفة عند توارݣ، ؤ كتشير لواحد لحيوان كيشبه ل لكلب كيعيش ف صّحرا (ب لعربية ابن آوى).

 شنو كنعرفو عليه 

باݣا ماشي هوّا أول ماليك ديال موريطانية، ولاكين هوّا أول ماليك دكرو تّاريخ، ب تّحديد عند لمؤرخ روماني تيتوس ليويوس، ف كتابو تّاريخ د روما:

باݣا كان ف هاد لوقت ماليك ديال لمورBaga ea tempestate rex Maurorum erat
تيتوس ليويوس، تّاريخ د روما، لجزء 29 فقرة 30

باݣا كان طرف من سلالة مورية قديمة لّي غالبا بدات من لقرن 4 ؤلا 5 قبل لميلاد، ؤ ستامرات حتال 33 قبل لميلاد فاش مات لماليك بوكوس تاني بلا مايخلي شي حد يخلفو.
ف 206 ق.م. باݣا عاون ماسينيسا لّي كان ديك سّاع أمير ديال مملكة ماسيليا (نوميديا شّرقية)، ؤ كان راجع من إيبيريا باش ياخد لحق ديالو ف لحكم، من بعد ما مات بّاه لماليك ݣايا، ؤ زرب عليه ولد عمو لاكومازيس. حيت ماسينيسا كان خاصو يسافر وسط لمملكة د ماسيسيليا ديال سيفاكس، لّي كان لعدو ديالو، باݣا عطاه 4000 فارس موري كا حراس شخصيين. ملي ماسينيسا وصل ل لهدف ديالو، ݣال ل دوك لفرسان باش يرجعو ل بلادهم، وخا كانو عندو غير 500 فارس نوميدي.

هاد رّواية كتبين أن باݣا كان ماليك عندو حكم فعلي ؤ سلطة كبيرة علا مساحة د لأرض مابيهاش، غالبا من لمحيط لأطلسي تال واد مولوكا لّي أغلبية د لمؤرخين متافقين أنه واد ملوية ف لمغريب، مي لحدود لجنوبية ديالو مامعروفاش مزيان. لقبايل ديال لأطولول لّي هيّا قبايل جيتولية، كانت واقيلا ديجا ف لجنوب ديال مملكة موريطانية، ؤ كانت كتحد من سّلطة ديالو ف دوك لمناطق. من أهم لمدون لّي كانو تحت سّلطة ديالو، كاين ليكسوس، طنجة، وليلي، تامودا، ؤ سلا.

ف نّقيشات لّي تلقاو ل حد سّاعة سّمية ديال باݣا كتّكتب عادة ب هاد شّكل BGY.

 مصادر 

تصنيف:ناس حكمو لمغريب
تصنيف:لمغريب لقديم
تصنيف:ملوك د موريطانية
تصنيف:ناس حكمو جزء من لمغريب
تصنيف:مقالات فيها مصدر و 3000 بايت
تصنيف:ستيتناء من طاݣ ناقصين تصاور